OpenLLM-France/wikimedia huggingface dataset:
# Valeri Pol·lió

Valeri Pol·lió (en llatí Valerius Pollio) va ser un filòsof grec de l'escola d'Alexandria.
Va viure en temps de l'emperador Hadrià i era el pare del filòsof Diodor d'Alexandria. Apareix mencionat al Suides com a Πωλίων.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 440.
# Patriomànids

Els patriomànids (Patriomanidae) són una família extinta de pangolins prehistòrics que visqueren durant l'Eocè a Nord-amèrica i Àsia. Inclou els gèneres Cryptomanis i Patriomanis. Alguns científics també hi inclouen Necromanis, habitualment classificat com a manoïdeu incertae sedis, cosa que estendria el registre fòssil dels patriomànids fins al Miocè mitjà.

## Referències

* ↑ Alba et al., 2018, p. 1.

## Bibliografia

* Alba, D. M.; Hammond, A. S.; Vinuesa, V.; Casanovas-Vilar, I. «First record of a Miocene Pangolin (Pholidota, Manoidea) from the Iberian Peninsula» (en anglès). Journal of Vertebrate Paleontology, 38, 1, 2018, pàg. e1424716. DOI: 10.1080/02724634.2017.1424716.
# Boston Women's Health Book Collective

El Col·lectiu Our Bodies, Ourselves és un col·lectiu sense ànim de lucre format per dones durant les mobilitzacions del maig del 69 a Boston. Al grup inicial van ser dotze dones d'entre 23 i 39 anys que es van trobar creant un taller sobre les dones i els seus cossos. Elles són Ruth Davidson, Bell Alexander, Pamela Berger, Vilanya Diskin, Joan Ditzion, Paula Doress-Worters, Nancy Miriam Hawley, Elizabeth MacMahon-Herrera, Pamela Morgan, Judy Norsigian, Jane Kates Pincus, Esther Roma, Wendy Sanford, Norma Swenson i Sally Whelan. En un inici, es van anomenar Boston Women's Health Book Collective però en publicar el llibre Our Bodies, Ourselves, van canviar el nom. Amb ell, referent del feminisme dels anys 70, reclamaven "tenint el control sobre el nostre cos, tindrem el control sobre la nostra vida".
Aquest col·lectiu va formar part del documental She's Beautiful When She's Angry, sobre les fundadores de la segona onada feminista.

## Referències

* ↑ «Nuestros cuerpos, nuestras vidas». [Consulta: 23 desembre 2016].
# Vittoria Colonna (Sebastiano del Piombo)

Vittoria Colonna (?) és un oli sobre fusta de 96 × 72,5 cm realitzat per Sebastiano del Piombo entre els anys 1520 i 1525, el qual es troba al Museu Nacional d'Art de Catalunya.

## Context històric i artístic

No es coneix la identitat d'aquesta dona, que s'ha volgut identificar amb la poeta Vittoria Colonna, o amb la seua amiga i contemporània Giulia Gonzaga, aquesta darrera, i segons Giorgio Vasari, retratada per Sebastiano del Piombo el 1530. Si bé els atributs de la dama podrien concordar amb qualsevol de les dues esmentades més amunt, la cronologia relativa a l'execució de la peça no afavoreix aquestes hipòtesis. El que sembla evident, sens dubte, és que es tracta d'una mulier docta, és a dir, una amant de les lletres. Sigui qui sigui, en el gest de les mans està deixant clara la riquesa i l'ambigüitat del seu saber: molt ric en les qualitats pròpies de les cortesanes cultes.
Pertany al llegat Cambó (1949) i va ingressar al MNAC l'any 1954.

## Descripció

La dama, arrogant i enigmàtica, es troba dempeus en una estança, en tres quarts en suau diagonal a l'esquerra, amb el rostre i la mirada cap a l'espectador. Porta un vestit de ric brocat púrpura amb mànigues amples i escot generós, mentre lluu al cap un pentinat blanc recollit que cau per l'esquena deixant pel davant els cabells foscos al descobert. Una tela blanca li cobreix l'espatlla i part de l'avantbraç esquerres, mentre que amb l'índex esquerre assenyala el llibre obert sobre el tapís oriental que serveix de tapet a la taula que té al davant. Recolza la mà dreta al pit i, amb un gest exquisit, introdueix l'índex en el cosset per indicar la profunditat del seu ésser. Darrere seu, a l'angle superior dret, hi penja una cortina verda nuada i, al costat oposat, una finestra s'obre a un paisatge banyat per la llum daurada d'un esplendorós tramonto venecià.

## Referències

* 1 2 Museu Nacional d'Art de Catalunya (català)
* 1 2 3 Maria Margarita Cuyàs a Guia del Museu Nacional d'Art de Catalunya. Barcelona: MNAC, 2004. ISBN 8480431369. Pàgs. 194-195.

## Enllaços externs

* 1000 Museums Arxivat 2016-01-13 a Wayback Machine. (anglès).
* Portraits by Sebastiano del Piombo (anglès) i (italià).
# Valeri Porkuian

Valeri Porkuian (Kropívnitski, 4 d'octubre de 1944) fou un futbolista ucraïnès de la dècada de 1960.
Fou 8 cops internacional amb la selecció soviètica amb la qual participà en la Copa del Món de Futbol de 1966 i 1970.
Pel que fa a clubs, defensà els colors de Zvezda, Chernomorets Odessa, Dnipro i FC Dinamo de Kíev.

## Referències

* ↑ Russian National Team history page (rus)
* ↑ Statistics at Odessa Football (rus)
* ↑ Valeri Porkuian a National-Football-Teams.com (anglès)
# Teatre Aura de dansa de Kaunas

El Teatre Aura de dansa de Kaunas és el teatre professional de la dansa moderna a Kaunas, Lituània.

## Història

Un grup de dansa moderna va ser fundat el 1980 per Birute Letukaitė i diversos altres joves balladors. El 1982 van donar la seva primera actuació. Sota la direcció de Letukaite que també gestiona i és director artístic del grup «Aura» ha crescut i ha esdevingut la companyia de dansa moderna / contemporània més coneguda i més condecorada a Lituània. El 1995 la ciutat de Kaunas va guardonar al grup de dansa Aura com un «teatre municipal» que fins al moment cap més grup de dansa al país, va aconseguir.
Des de 1989 el teatre Aura de dansa és l'organitzador del Festival Internacional de Dansa Moderna. Encara que el Festival Internacional de Dansa está davant de tota una part integral de la vida cultural i és una tradició significativa a Kaunas, el Festival es va portar també a altres ciutats de Lituània. La característica única de la festa és de les actuacions nocturnes, que es mostren en espais alternatius per tota la ciutat de Kaunas.

## Referències

* ↑ KUZMICKAITĖ, Jūratė «Po šoko Kaune - šokio kontaktai Tel Avive» (en lithuanian). Kauno Diena [Kaunas], 03-12-2005 [Consulta: 26 octubre 2009].
* ↑ VAITIEKŪNAITĖ, Ramutė «Jausminis gyvenimo pojūtis Kūrybinės veiklos dvidešimtmetį minintis šokio teatras “Aura” savo žiūrovus pasveikino festivaliu». [Kaunas], 04-10-2002 [Consulta: 26 octubre 2009].
* ↑ «„Aura“ šoks Rheinsbergo Pilies teatro scenoje» (en lithuanian). Balsas, 30-04-2009 [Consulta: 26 octubre 2009].
# Peluda de Waite

La peluda de Waite (Arnoglossus waitei) és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 13 cm de llargària total.

## Distribució geogràfica

Es troba a les costes del mar d'Arafura i al sud de Queensland (Austràlia).

## Referències

* ↑ The Taxonomicon (anglès)
* 1 2 FishBase (anglès)
# Molí de Regassol

* Per a altres significats, vegeu «Regassol».
El Molí de Regassol és un antic molí del poble de Riells del Fai, en el terme municipal de Bigues i Riells, al Vallès Oriental.
Està situat al nord-oest del terme i al sud-oest del poble al qual pertany. És el molí pertanyent a la masia del Regassol, al sud-oest de la qual es troba. Es troba a l'esquerra del Tenes, al nord-est i a l'altra banda del riu de Can Rector i Can Casanoves, i a ponent del Pla de Can Mas.

## Enllaços externs

* Institut Cartogràfic de Catalunya
# Lobocheilos lucas

Lobocheilos lucas és una espècie de peix cipriniforme de la família dels ciprínids.

## Referències

* ↑ Bleeker P. 1853. Nieuwe tientallen diagnostische beschrijvingen van nieuwe of weinig bekende vischsoorten van Sumatra. Natuurkd. Tijdschr. Neder. Indië v. 5. 495-534.
* ↑ BioLib (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. i T. H. Hui, 2008. A synopsis of the genus Lobocheilos in Java, Sumatra and Borneo, with descriptions of six new species (Teleostei: Cyprinidae). Ichthyol. Explor. Freshwat. 19(1):27-58.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Paloncha

Paloncha fou un estat tributari protegit, un samasthan feudatari del principat d'Hyderabad, format per sis «subtalukes» amb una superfície aproximada de 2000 km² i una població el 1901 de 38.742 habitants. A l'inici del segle XX, els seus ingressos eren d'unes 70.000 rúpies i pagava un tribut de 45.875 rúpies. El riu Godavari el creuava del nord-oest al sud-est.
L'estat ja existia abans del regnat de Pratap Rudra de Warangal, que va donar al governant el títol de Ashwarao (ashwa = cavall en sànscrit). A la conquesta de Warangal pels musulmans el sultà de Delhi va concedir les parganes de Hasanabad i Sankargiri (Paloncha) a Anappa Ashwarao (1324) i van romandre en possessió ininterrumpuda de la família durant 18 generacions, fins a 1698, per després retornar altre cop al seu poder.
El 1769 Narsinha Ashwarao va morir en batalla contra Zafar al-Daula, que va saquejar els tresors del raja i va prendre possessió dels seus arxius, documents i sanads gravats en làmines de coure. El 1798 el nizam va concedir un sanad a Venkatram Ashwarao, amb la condició que havia de mantenir dos mil cavallers i tres mil soldats de peu, condició que no va durar gaire. Dissensions entre dues branques de la família es van iniciar en aquest temps i van seguir durant anys fins al 1858 quan Sir Salar Jang, ministre d'Hyderabad, les va acabar, concedint un nou sanad a Raja Sitaram Chandra i al mateix temps les talukes de Bhadrachalam i Rekapalii, situades a l'esquerra del Godavari, foren ocupades pels britànics; el raja, que tenia forts deutes i havia hipotecat el samasthan a un banquer, va morir sense successió i durant 12 anys va estar en mans del banquer i al final va obtenir el reconeixement d'un deute de lakhs. El nizam en va pagar 3 lakhs en efectiu i va concedir al banquer les talukes de Mallur i Ramanjavaram a canvi de la resta, confiscant l'estat. La mare del raja va morir el 1875 però abans de morir va adoptar un successor, fill de la seva filla.
Després d'una investigació el govern britànic va restaurar les talukes de Bhadrachalam i Rekapalli al raja que també va rebre 6 talukes del nizam a canvi del pagament de tres lakhs (que el nizam havia satisfet al banquer). Entre 1324 i 1900 vint-i-vuit rages van governar l'estat. La capital original fou Paloncha, i més tard ho fou Bhadrachalam, i finalment al segle XIX va passar a Ashwaraopet

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Bostriquiformes

Els bostriquiformes (Bostrichiformia) són un infraordre de coleòpters del subordre Polyphaga. Moltes espècies tenen importància econòmica, ja que son plagues que perforen fusta, como els bostríquids i els anòbids.

## Taxonomia

La taxonomia dels bostriquiformes fins al nivell de subfamília és la següent:
* Superfamília Derodontoidea LeConte, 1861
** Família Derodontidae LeConte, 1861
*** Subfamília Peltasticinae LeConte, 1861
*** Subfamília Derodontinae LeConte, 1861
*** Subfamília Laricobiinae Mulsant and Rey, 1864
** Família Nosodendridae Erichson, 1846
** Família Jacobsoniidae Heller, 1926
* Superfamília Bostrichoidea Latreille, 1802
** Família Dermestidae Latreille, 1804
*** Subfamília Dermestinae Latreille, 1804
*** Subfamília Thorictinae Agassiz, 1846
*** Subfamília Orphilinae LeConte, 1861
*** Subfamília Trinodinae Casey, 1900
*** Subfamília Attageninae Laporte, 1840
*** Subfamília Megatominae Leach, 1815
** Família Endecatomidae LeConte, 1861
** Família Bostrichidae Latreille, 1802
*** Subfamília Dysidinae Lesne, 1921
*** Subfamília Polycaoninae Lesne, 1896
*** Subfamília Bostrichinae Latreille, 1802
*** Subfamília Psoinae Blanchard, 1851
*** Subfamília Dinoderinae Thomson, 1863
*** Subfamília Lyctinae Billberg, 1820
*** Subfamília Euderiinae Lesne, 1934
** Família Anobiidae Fleming, 1821
*** Subfamília Eucradinae LeConte, 1861
*** Subfamília Ptininae Latreille, 1802
*** Subfamília Dryophilinae Gistel, 1848
*** Subfamília Ernobiinae Pic, 1912
*** Subfamília Anobiinae Fleming, 1821
*** Subfamília Ptilininae Shuckard, 1839
*** Subfamília Alvarenganiellinae Viana and Martínez, 1971
*** Subfamília Xyletininae Gistel, 1848
*** Subfamília Dorcatominae Thomson, 1859
*** Subfamília Mesocoelopodinae Mulsant and Rey, 1864

## Referències

* ↑ Bouchard, P. et al.2011. Family-group names in Coleoptera (Insecta). ZooKeys 88: 1.
# Temporada 1983-1984 del Club Joventut Badalona

La temporada 1983-1984 va ser la 45a temporada en actiu del Club Joventut Badalona des que va començar a competir de manera oficial. La Penya va disputar la seva 28a temporada consecutiva a la màxima categoria del bàsquet espanyol, acabant la fase regular en la cinquena posició del grup i classificant-se per disputar els play-offs, en que va ser tercera, millorant la posició aconseguida a les darreres tres temporades. L'equip també va ser quart a la Copa del Rei.

## Resultats
### Lliga ACB

A la Lliga ACB finalitza la primera fase com a líder del seu grup, i com a cinquè en la lligueta de la segona fase, classificant-se per disputar els play-offs pel títol. A vuitens de final va eliminar el Fórum Filatélico guanyant els dos partits, i a quarts va deixar fora el Cacaolat Granollers en tres partits. Va perdre a semifinals davant el Reial Madrid, acabant en tercera posicó.

### Copa del Rei

En aquesta edició de la Copa del Rei el Joventut va quedar eliminat a semifinals en perdre davant el CB CAI Zaragoza, l'equip amfitrió, qui a més va acabar guanyant el títol. Es va disputar un partit pel tercer i quart lloc amb l'equip perdedor de l'altre semifinal, el Reial Madrid CF, resultant guanyador l'equip blanc per 88 a 84.

### Lliga catalana

La Penya va quedar segona al seu grup de semifinals de la Lliga catalana i no es va poder classificar per disputar la final.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1983-84 Jugador Pos. A. Antón Soler Pivot 2.05 Josep Maria Margall Aler 1.98 Andrés Jiménez Aler 2.05 Josep Antoni Montero Base 1.93 Rafa Jofresa Base 1.83 Jordi Villacampa Aler 1.96 Greg Stewart Pivot 2.04 Ramón Oliver Pivot 2.02 Miguel López Abril Base 1.85 Walter Jordan Aler 2.02 David Russell Aler 1.99 En fons verd, noves incorporacions de la temporada. | Club Joventut Badalona: staff 1983-84 Nom Funció Aíto García Reneses Entrenador |

## Referències

* ↑ «Liga ACB 1983-84» (en castellà). Linguasport. [Consulta: 29 abril 2018].
* ↑ «XLVIII Copa del Rey 1984» (en castellà). Linguasport. [Consulta: 26 abril 2018].
* ↑ «1983 Lliga Catalana de Bàsquet» (en anglès). Popflock. Arxivat de l'original el 29 d’abril 2018. [Consulta: 28 abril 2018].
* ↑ «Memoria de plantillas: Joventut Massana 1983-84» (en castellà). ACB.com. Arxivat de l'original el 1 de maig 2018. [Consulta: 30 abril 2018].
# Pine Bluffs

Pine Bluffs és una població dels Estats Units a l'estat de Wyoming. Segons el cens del 2000 tenia 1.153 habitants.

## Demografia

Segons el cens del 2000, Pine Bluffs tenia 1.153 habitants, 482 habitatges, i 332 famílies. La densitat de població era de 137,8 habitants/km².
Dels 482 habitatges en un 30,1% hi vivien nens de menys de 18 anys, en un 55,2% hi vivien parelles casades, en un 9,8% dones solteres, i en un 31,1% no eren unitats familiars. En el 28,2% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,9.
Per edats la població es repartia de la següent manera: un 27,3% tenia menys de 18 anys, un 5,6% entre 18 i 24, un 23,2% entre 25 i 44, un 25% de 45 a 60 i un 18,9% 65 anys o més.
L'edat mediana era de 41 anys. Per cada 100 dones de 18 o més anys hi havia 87,9 homes.
La renda mediana per habitatge era de 33.152 $ i la renda mediana per família de 40.417 $. Els homes tenien una renda mediana de 30.078 $ mentre que les dones 20.500 $. La renda per capita de la població era de 15.525 $. Entorn del 7,3% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Bluffs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Pine Bluffs». American Fact Finder. Oficina del Cens dels Estats Units, 12-01-2010.
# Molí de Puigtinyós

El Molí de Puigtinyós és un edifici del municipi de Montferri (Alt Camp) inclòs en l'Inventari del Patrimoni Arquitectònic de Catalunya.

## Descripció

Molí fariner amb habitacle adossat i amb construccions posteriors. La porta d'accés al molí és adovellada amb arc de mig punt i al seu interior s'hi pot admirar una esplèndida volta de canó.

## Referències

* «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].

## Enllaços externs

* «Mapa de recursos culturals». Diputació de Tarragona.
# Lockheed XFV-1

El Lockheed XFV-1 "Salmon" fou un prototip de caça VTOL dissenyat per la companyia aeronàutica Lockheed Corporation el 1949. Fou part de l'anomenat Projecte Hummingbird, un càsting muntat per la USAAF que demanava a una sèrie de companyies el desenvolupament d'un caça capaç d'enlairar-se verticalment, el que el permetria poder entrar en acció de manera ràpida i enlairar-se des de portaavions.

## Història

El 1947, l'exèrcit dels Estats Units s'interessà en un avió d'enlairament vertical, que pogués enlairar-se ràpidament sense la necessitat d'un aeròdrom, la qual cosa permetria també al caça poder enlairar-se des de portaavions i altres vaixells fàcilment en cas d'atac. Aquest interès per a un avió amb aquestes prestacions es va originar després dels atacs Kamikaze Japonesos que va patir la flota nord-americana al Pacific durant la Segona Guerra Mundial. Degut a això, la USAAF i la USN subvencionaren el Projecte Hummingbird el 1947.
El 1948, la Marina dels Estats Units va començar un estudi més dedicat i centrat al caça VTOL. Es van utilitzar documents secrets capturats del prototip VTOL de Focke-Wulf, el "Triebflügel", com a base per a començar el projecte. La USN va anunciar que el nou avió havia de ser capaç d'enlairar-se des de la majoria d'embarcacions, inclosos petroliers, vaixells de transport, destructors i LSTs. L'XFV-1 fou dissenyat perquè s'aguantés verticalment a terra amb unes rodetes situades sota la cua cruciforme. El VTOL s'enlairaria en quant el radar del vaixell detectés una amenaça enemiga, i interceptaria l'enemic. L'armament consistiria de dos o quatre canons de 20mm o 48 coets aire-aire d'aletes plegables localitzats a les beines de les ales.
El Lockheed XFV-1 fou portat a la base aèria d'Edwards AFB, on es realitzaren els primers vols experimentals, sent el primer de tots el 16 de juny de 1954. Tot i això, s'arribà a la conclusió que les prestacions de l'XFV-1 de Lockheed eren inferiors als altres caces de l'època, i que per pilotar-lo necessitaven pilots molt experimentats. El projecte fou finalment cancel·lat el Juny del 1955.

## Especificacions

* Tripulació: un
* Llargada: 11.23 m
* Alada: 8.36 m
* Alçada: 11.23 m
* Superfície alar: 22.85 m²
* Pes buit: 5,261 kg
* Pes brut: 7,358 kg
* Pes màxim d'enlairament: 7,358 kg
* Motor: 1 motor turbohèlix Allison XT40-A-14

### Prestacions

* Velocitat màxima: 930 km/h
* Velocitat de creuer: 660 km/h
* Autonomia: desconegut
* Sostre de servei: 13,100 m
* Ràtio d'ascens: 3,300 m/min
* Proporció de pes a l'ala: 322 kg/m²)

### Armament

* Canons: 2 o 4 canons de 20 mm
* Coets: Fins a 48 coets d'alerons plegables.

## Referències

* "Naval Fighter number thirty two: Lockheed XFV-1 VTOL fighter" Chapters: Introduction-Development-Development finalized; (Steve Ginter) ISBN 0-942612-32-9
* 1 2 El mundo de la aviación : modelos, técnicas, experiencias de vuelo. (en castellà). V. 1. Barcelona: Planeta-De Agostini, D.L. 1989, p. 113. ISBN 84-395-1011-X.
# Pancitopènia

La pancitopènia és un trastorn hematològic en què es redueix el nombre de glòbuls vermells i blancs, així com de plaquetes.
Si només són dos els paràmetres que són baixos, es pot utilitzar el terme bicitopènia. El plantejament diagnòstic és el mateix que per a la pancitopènia.

## Causes

Entre les causes iatrogèniques de la pancitopènia hi ha la quimioteràpia si el fàrmac o els fàrmacs que s'utilitzen provoquen la supressió de la medul·la òssia. Rarament, els fàrmacs (antibiòtics, medicaments per a la pressió arterial, medicaments cardíacs) poden causar pancitopènia. Els antibiòtics linezolid i cloramfenicol o, rarament, el metamizole poden causar pancitopènia en alguns individus.
Rarament, la panitopènia pot tenir altres causes, com la mononucleosi infecciosa o altres malalties víriques. El VIH és cada cop més una causa de pancitopènia.
* Limfohistiocitosi hemofagocítica
* Anèmia aplàstica, com la de Fanconi
* Malaltia de Gaucher
* Carcinoma metastàtic de l'os
* Mieloma múltiple
* Infeccions severes
* Limfoma
* Mielofibrosi
* Disqueratosi congènita
* Síndrome mielodisplàstica
* Leucèmia
* Leishmaniosi
* Deficiència de folat o vitamina B12 severes
* Lupus eritematós sistèmic
* Hemoglobinúria paroxística nocturna
* Infeccions virals (com el VIH, EBV; és més freqüent un virus no determinat)
* Alèucia tòxica alimentària
* Deficiència de coure
* Anèmia perniciosa
* Medicaments
* Hiperesplenisme
* Osteopetrosi
* Acidèmies orgàniques (acidèmia propiònica, acidèmia metilmalònica, acidèmia isovalèrica)
* Intoxicació per arsènic amb dosis baixes
* Malaltia de Sako (citosi mielodisplàstica)
* Malaltia per radiació crònica
* Síndrome LIG4

## Diagnòstic

La pancitopènia generalment requereix una biòpsia de medul·la òssia per tal de distingir entre diferents causes.
Pels criteris de l'anàlisi en sang cal:
* Anèmia: hemoglobina <13,5 g/dL (homes) o 12 g/dL (dones).
* Leucopènia: recompte total de cèl·lules blanques <4,0×10⁹/L.
* Trombocitopènia: recompte de plaquetes <150×10⁹/L.

## Referències

* ↑ «Analysis of Chronic Radiation Sickness Cases in the Population of the Southern Urals (AD-A286 238)» p. 5. DTIC, 01-08-1994. Arxivat de l'original el 8 d’octubre 2012. [Consulta: 1r agost 2013]. «Complete blood counts, when taken, revealed pancytopenia.»
# Bolxoi Log (Altai)

* Per a altres significats, vegeu «Bolxoi Log».
Bolxoi Log (en rus: Большой Лог) és un poble (possiólok) del krai de l'Altai, a Rússia, que el 2013 tenia 93 habitants.

## Referències

* ↑ Plantilla:ГКГН
# Uromys hadrourus

Uromys hadrourus és una espècie de mamífer rosegador de la família dels múrids. És endèmic del nord-est de Queensland (Austràlia), on viu a altituds d'entre 550 i 1.240 msnm. Es tracta d'un animal nocturn. El seu hàbitat natural són les selves pluvials. Està amenaçat per l'escalfament global i la desforestació. El seu nom específic, hadrourus, significa 'cua robusta' en llatí.

## Referències

* ↑ Woinarski, J.; Burbidge, A. A. Uromys hadrourus. UICN 2016. Llista Vermella d'espècies amenaçades de la UICN, edició 2016, consultada el 9 desembre 2017.
* ↑ Entrada «Uromys» d'Animalia (en anglès).